למה ניתנה תורה במדבר?

את דף הלימוד מומלץ ללמוד בחיק הטבע, עדיף במדבר.

לפני שנשיב לעצמנו מדוע ניתנה תורה במדבר, כדאי שננסה לבחון תחילה את שני המושגים ואם יש קשר ביניהם - האם אנחנו יכולים להבין את הבחירה לתת את התורה במקום כמו מדבר? מה האסוציאציות שעולות לנו כאשר אנחנו חושבים על שני המושגים?
פתיחה:
אפשר לפתוח את הלימוד באחת הדרכים הבאות או בשניהם:
1.	אפשר להקדים ללימוד משחק אסוציאציות קצר: לחלק פלקט ריק לשניים - על חצי אחד לרשום "מדבר" ולברר עם הקבוצה מהן האסוציאציות העולות אצלה למילה מדבר (התרגיל יכול לשמש גם משחק היכרות), ועל החלק האחר לרשום את המילה "תורה" ואת האסוציאציות שהיא מעלה.

כאן נעצור לבדוק אם יש מילים שחוזרות על עצמן בשני חלקי הפלקט,
ונשאל אם הקשרים מעידים על משהו, אם הם יכולים לרמוז לנו מדוע בחר האל לתת את התורה במדבר דוווקא.

2.	עוד אפשרות היא לחלק למשתתפים דפים שעליהם הם יכולים לרשום מדרש יצירתי משלהם על השאלה: "למה ניתנה תורה במדבר".

3.	אם הלימוד מתקיים במכתש או מדבר כדאי לאחר הפתיחה לשבת כמה דקות בשקט, לחוש את האווירה, להתמזג עם הנוף ולחוש את השקט...

אם הלימוד נעשה בחדר סגור, אפשר להיכנס לאווירה מדברית באמצעות מוזיקה מדברית או לנסות לחוש את האווירה, את החום בעזרת דמיון מודרך (שיר מומלץ: "המדבר מְדבר" של שלמה בר ולהקת הבררה הטבעית)

 לאחר ההקדמה יש להתחלק לחברותות לימוד מצומצמות (שניים עד שלושה לומדים בקבוצה), וללמוד את הדף בעזרת השאלות המנחות (להקדיש לזה 40 דקות לפחות, אפשר וכדאי יותר)

 אסיף (איסוף תובנות מכל קבוצת לימוד), דיון, סיכום.

 אפשר לשלב סיום יצירתי- קולז'/ ציור/ ציור בעזרת חולות צבעוניים שמסכם את הלימוד ואת הקשר בין תורה למדבר.

אם אין די זמן ללימוד שני הדפים, אפשר לחלק את הלימוד לשניים באופן הבא:

לימוד ראשון: 
הקדמה – אסוציאציות
לימוד דף 1
סיכום

לימוד שני:
פתיחה וחזרה על הסיכום של הלימוד שעבר
כתיבת מדרש יצירתי- למה לדעתכם ניתנה תורה במידבר?
לימוד דף 2
אסיף יצירתי- של המדרשים שנכתבו לפני הלימוד ו/או- ציור או קולאז'.